Pieezere
Pieezere, arī Piedzvina (baltkrievu: Паазе́р'е, Падзві́нне) ir Baltkrievijas vēsturisks un etnogrāfisks reģions. Atrodas valsts ziemeļos, aizņem lielāko daļu no Vitebskas apgabala. Dienvidaustrumos, gar Dņepras—Dzvinas (Daugavas) ūdensšķirtni, tas robežojas ar Piedņepras reģionu, dienvidos un dienvidrietumos — ar Vidusbaltkrieviju un Paņamoni (Pienemunu). Kā vēsturisks un etnogrāfisks reģions Pieezere atbilst galvenajam kādreizējo Polockas zemju masīvam (Polockas kriviči) un Daugavas vidusteces baseinam, un ir vienīgais Baltkrievijas reģions, kurš robežojas ar Latviju. Pieezeres vietējie dialekti veido baltkrievu valodas ziemeļaustrumu dialekta grupu. Daži avoti iedala reģionu sīkāk, izšķirot Vitebskas novadu austrumos un Braslavas — rietumos.